CELEX: E2011J0009
Language: sk
Date: 2012-07-16 00:00:00
Title: Rozsudok súdu zo 16. júla 2012 vo veci E-9/11 – Dozorný úrad EZVO proti Nórske kráľovstvo (Nesplnenie povinností štátu EHP – Právo usadiť sa – Voľný pohyb kapitálu – Obmedzenia vlastníctva a hlasovacích práv v inštitúciách zabezpečujúcich finančné služby – Proporcionalita – Právna istota)

29.11.2012   
            
            
               SK
            
            
               Úradný vestník Európskej únie
            
            
               C 369/13
            
         ROZSUDOK SÚDU
   zo 16. júla 2012
   vo veci E-9/11
   Dozorný úrad EZVO proti Nórske kráľovstvo
   (Nesplnenie povinností štátu EHP – Právo usadiť sa – Voľný pohyb kapitálu – Obmedzenia vlastníctva a hlasovacích práv v inštitúciách zabezpečujúcich finančné služby – Proporcionalita – Právna istota)
   2012/C 369/11
   Vo veci E-9/11, Dozorný úrad EZVO proti Nórske kráľovstvo – ŽIADOSŤ o vyhlásenie, že Nórske kráľovstvo tým, že zachováva v účinnosti také akty, ktoré obmedzujú práva osôb a podnikov zriadených v štátoch EHP, pokiaľ ide o držanie podielov a uplatňovanie hlasovacích práv v inštitúciách zabezpečujúcich finančné služby v Nórsku, ako je stanovené v oddiele 35 ods. 1, 2 a 3 a v oddiele 36 Aktu z 29. júna 2007 č. 74 o regulovaných trhoch (akt o burze cenných papierov) a v oddiele 5-3 ods. 1, 2 a 3 a v oddiele 5-4 Aktu z 5. júla 2002 o registrácii finančných nástrojov (akt o depozitároch cenných papierov), si neplní povinnosti vyplývajúce z článkov 31 a 40 Dohody o EHP, Súdny dvor v zložení Carl Baudenbacher, predseda a sudca spravodajca, Per Christiansen a Páll Hreinsson, sudcovia, vyniesol 16. júla 2012 rozsudok, ktorého výroková časť znie takto:
   Súd týmto:
   
               1.
            
            
               vyhlasuje, že Nórske kráľovstvo tým, že zachováva v účinnosti také akty, ktoré obmedzujú práva osôb a podnikov zriadených v štátoch EHP, pokiaľ ide o držanie podielov a uplatňovanie hlasovacích práv v inštitúciách zabezpečujúcich finančné služby v Nórsku, ako je stanovené v oddiele 35 ods. 1, 2 a 3 a v oddiele 36 Aktu z 29. júna 2007 č. 74 o regulovaných trhoch (akt o burze cenných papierov) a v oddiele 5-3 ods. 1, 2 a 3 a v oddiele 5-4 Aktu z 5. júla 2002 o registrácii finančných nástrojov (akt o depozitároch cenných papierov), si neplní povinnosti vyplývajúce z článkov 31 a 40 Dohody o EHP.
            
         
               2.
            
            
               Nórske kráľovstvo je povinné uhradiť súdne trovy.